b'\n_START_ARTICLE_\n\xc4\x8cang Kaj-\xc5\xa0ek\n_START_SECTION_\nIme in priimek\n_START_PARAGRAPH_\nNjegov priimek se v klasi\xc4\x8dni kitaj\xc5\xa1\xc4\x8dini pi\xc5\xa1e z znakom \xe8\x94\xa3, v sodobni poenostavljeni kitaj\xc5\xa1\xc4\x8dini pa z znakom \xe8\x92\x8b, ki mu ustreza v pinyin transkripciji zapis Ji\xc7\x8eng (poslovenjena izgovorjava: D\xc5\xbejiang)._NEWLINE_Uporabljal je ve\xc4\x8d razli\xc4\x8dnih osebnih imen in vzdevkov. V otro\xc5\xa1tvu so ga klicali \xe5\x91\xa8\xe6\xb3\xb0 Zhoutai in \xe7\x91\x9e\xe5\x85\x83 Ruiyuan._NEWLINE_Od srednje \xc5\xa1ole naprej je uporabljal ime \xe8\x94\xa3\xe5\xbf\x97\xe6\xb8\x85 Jiang Zhiqing  (poslovenjeno:D\xc5\xbejiang D\xc5\xbei-\xc4\x8djing)._NEWLINE_Po letu 1912 je uporabljal ime \xe8\x94\xa3\xe4\xbb\x8b\xe7\x9f\xb3 Ji\xc7\x8eng Ji\xc3\xa8sh\xc3\xad (poslovenjeno: D\xc5\xbejiang D\xc5\xbejie-\xc5\xa1i). Iz tega imena izhaja bolj znana oblika \xc4\x8cang Kaj-\xc5\xa0ek - gre za poslovenjeno verzijo angle\xc5\xa1ke transkripcije izgovorjave tega imena v kantonskem nare\xc4\x8dju. Po tem imenu je danes znan v Ljudski republiki Kitajski._NEWLINE_Po letu 1918 je uporabljal tudi ime \xe8\x94\xa3\xe4\xb8\xad\xe6\xad\xa3 Jiang Zhongzheng (poslovenjeno: D\xc5\xbejiang D\xc5\xbeong-d\xc5\xbeeng), po katerem je danes znan zlasti na Tajvanu. Ime Zhongzheng se v\xc4\x8dasih vidi zapisano v latinici tudi kot Chung-cheng.'